《送刘兄西上》
宋代·林希逸

春光已入柳条催，雪后孤山尚有梅。泉上老人携子去，天中多士待君来。

绝知戏綵怡颜久，便合看花得意回。遥想端门迎马处，不妨翁季共传杯。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。